ב-10 בדצמבר הפך לשחקן הצעיר ביותר שכובש בליגת האלופות, כאשר הבקיע במדי ברצלונה נגד אינטר את שער הניצחון בסן סירו, במשחק שהסתיים בתוצאה 2–1.
בניצחון הביתי נגד ולנסיה 2–5, פאטי כבש ובישל בתוך שבע דקות, והפך לכדורגלן הצעיר ביותר שעשה זאת בליגה הספרדית. במשחק הליגה הביתי נגד לבאנטה באותה עונה כבש פאטי צמד משני בישולים של ליונל מסי ובכך היה לכדורגלן הצעיר ביותר לעשות זאת בהיסטוריית הליגה. ב-5 ביולי עלה מהספסל וכבש את השער הרביעי במשחק נגד ויאריאל, שער שהיה ל-9,000 בהיסטוריה של המועדון. עם סיום עונת הליגה, עונת 2019/2020, כבש פאטי שבעה שערים ובישל אחד ב-24 הופעות.
ב-24 באוקטובר 2020, בהפסד 3–1 של ברצלונה לריאל מדריד, כבש פאטי את השער של ברצלונה ובכך הפך לשחקן הצעיר ביותר שכובש שער בהיסטוריית משחקי האל קלאסיקו. ב־7 בנובמבר באותה שנה, במשחק מול ריאל בטיס, פאטי נפצע בברכו השמאלית וקרע את המניסקוס. לאחר יומיים הוא עבר ניתוח, והמועדון הכריז כי ייעדר לשלושה חודשים. בסופו של דבר נעדר פאטי לעשרה חודשים, וחזר להתאמן רק ב־24 באוגוסט 2021.
ב-1 בספטמבר 2021, לאחר עזיבתו של מסי, קיבל פאטי את החולצה מספר 10. הוא ערך את הופעתו הראשונה מאז הפציעה ב־26 בספטמבר 2021, במשחק בית מול לבאנטה. פאטי שיחק במשחק זה עשר דקות, וכבש בתוספת הזמן את השער השלישי בניצחון 0–3. למרות זאת, פאטי סבל מפציעות נוספות, וב-20 בינואר הוא נפצע בירך שמאל בהפסד 2–3 לאתלטיק בילבאו במסגרת גביע המלך, והושבת שוב לשלושה חודשים. פאטי חזר רק ב-1 במאי 2022 כשנכנס כמחליף בניצחון 2–1 על מיורקה במסגרת הליגה. ב-7 במאי נכנס שוב כמחליף במשחק הליגה נגד ריאל בטיס בחוץ, ופחות מדקה לאחר מכן כבש את שערו הראשון בקבוצה מאז ינואר. ב-20 באוגוסט 2022, במסגרת המחזור השני של עונת 2022/2023, היה פאטי מעורב בשלושה שערים לראשונה בקריירה שלו, כשבש שער ובישל פעמיים בדרך לניצחון על 1–4 על ריאל סוסיאדד.
קריירה בינלאומית.
פאטי הוזמן לשחק בנבחרת ספרד עד גיל 21 ובנבחרת גינאה ביסאו. אנסו בחר ללכת לנבחרת ספרד. ב-15 באוקטובר 2019 ערך את הופעת הבכורה נגד מונטנגרו, והיה בכך לכדורגלן השני הצעיר ביותר המופיע בנבחרת ספרד עד גיל 21.
פאטי זומן לראשונה לסגל נבחרת ספרד הבוגרת לראשונה ב-20 באוגוסט 2020, לשני המשחקים הראשונים בליגת האומות 2020/2021. הוא ערך את הופעת הבכורה שלו ב-3 בספטמבר כשעלה כמחליף בדקה ה-45 בתיקו 1–1 עם נבחרת גרמניה. שלושה ימים לאחר מכן, ב-6 בספטמבר, כבש את שער הבכורה בתצוגה מרשימה בניצחון הנבחרת 0–4 על אוקראינה, בכך הפך פאטי לכובש הצעיר ביותר בתולדות נבחרת ספרד כשעשה זאת בגיל 17 ו-311 ימים.
סגנון משחק.
לדעת מספר מבקרים נחשב אנסו פאטי לאחד הכישרונות הצעירים המבטיחים בעולם וסגנון המשחק שלו הושווה רבות לזה של שחקן ברצלונה לשעבר ליונל מסי. כחלוץ רב תכליתי, פאטי מסוגל לשחק בכל עמדת התקפה; הוא החל את הקריירה שלו כחלוץ מרכזי, אך עבר מאוחר יותר לשחק בעמדת הקיצוני השמאלי. עקב היותו מיומן בכל אחת מהרגליים, אף על פי שרגלו הימנית היא הדומיננטית, הוא מסוגל לשחק גם באגף הימני, וכן במרכז כחלוץ 9 מזויף, כחלוץ שני, או בתפקיד חופשי כפלימייקר. בשנת 2019 כך תיאר מגזין "FourFourTwo" את פרופיל השחקן: "אנסו פאטי, המתנשא לגובה של 5 רגל ו-10 אינץ', מתגאה במבנה גוף עוצמתי ומעניק פן פיזי למשחק שלעיתים קרובות חסר לברצלונה בעלת הכישורים הטכניים. עם זאת, למרות מבנה גופו החזק, בוגר הלה מאסיה מחזיק בכישורי כדרור יוצאי דופן, אשר בשילוב עם המהירות שלו, מקשים עליו להפליא להכשל במצבים של אחד על אחד". מגזין זה הדגיש בנוסף את החוש שלו לשערים ולכדורי גובה, כמו גם את ראיית המשחק שלו ואת היכולת שלו לשלוט במשחק מאמצע המגרש. פאטי מתואר כ "כישרון של פעם בדור", ומוחמא רבות על מהירותו, יכולת התאוצה שלו, היותו אמבידקסטרי ברגליו, מרכז הכובד הנמוך שלו וכישוריו הטכניים שמקשים על ההתמודדות של שחקני ההתקפה איתו, וכן על האינטליגנציה שלו. תנועות חכמות, עבודות הגנה טובות והצטרפויות לקישור נחשבים גם הם כחלק מהיתרונות העיקריים שלו.
סטטיסטיקות קריירה.
קריירת מועדונים.
מעודכן ל-22 במאי 2022
קריירה בינלאומית.
מעודכן ל-13 באוקטובר 2020
אהרן בן יוסף ששון
רון ברווזון
רון ברווזון (באנגלית: P. King Duckling) היא סדרת אנימציה אמריקאית-סינית ששודרה לראשונה בשנת 2016 בארצות הברית. הסדרה נוצרה על ידי ג'וש זליג (), שהיה הכותב של רחוב סומסום והמפיק של מטוסי על. הסדרה משודרת בישראל בערוץ הופ! בדיבוב לעברית החל משנת 2017.
מטרת הסדרה היא לעורר חשיבה חיובית, סקרנות ולהיות נאמן לעצמך.
עלילת הסדרה.
רון הוא ברווזון חסר פחד, בעל חלומות ורעיונות שמכניסים אותו ואת חבריו, נועה וצ'יקו, לבעיות לא צפויות. החבורה מוצאת בכל פעם דרכים יצירתיות כדי לפתור את הבעיות. רון ברווזון, נועה וצ'יקו, גרים בעיר גבעת אור אשר נמצאת בעמק בין הרים כחולים.
למבורגיני אורראקו
למבורגיני אורראקו (באיטלקית: Lamborghini Urraco) היא מכונית ספורט בתצורת קופה מתוצרת יצרנית מכוניות הספורט האיטלקית למבורגיני אשר יוצרה בין השנים 1972 – 1979 בעיירה Sant'Agata Bolognese במטרופולין של בולוניה במחוז אמיליה-רומאניה באיטליה.
One family
קונבאייר B-36 פיסמייקר
קונבאייר B-36 פיסמייקר או בכינויו "משכין שלום" הוא מפציץ אסטרטגי של חברת קונבאייר, אשר הופעל בידי חיל האוויר של ארצות הברית בין השנים 1949–1959.
ה-B-36 היה מטוס הבוכנה הגדול ביותר שיוצר בשיטה המונית אי פעם (בעל מוטת כנפיים של 70 מטר) וגם המפציץ הראשון שיכול היה לשאת את כל סוגי פצצות הגרעין של ארצות הברית (בתקופתו)בלי שום שינוי במבנה המטוס. עם טווח של 16,000 קילומטר ועומס מרבי של 87,200 קילוגרמים, היה ה-B-36 מסוגל לטוס טיסה בין יבשתית ללא תדלוק. בהיותו מטוס גדול ממדים הוא נוצל גם לטיסות מודיעין כאשר הותקנו על המטוס מצלמות רבות. התקנת מספר רב של מנועים הביא לרמת אמינות נמוכה יחסית ועבודות תחזוקה רבות.
פיתוח המטוס החל בשנת 1941. הוא היה המוטס היחיד שהיה יכול להגיע לתחומי ברית המועצות תוך טיסה טרנס-אטלנטית.
מספר המטוסים שנבנו הוא 384 יחידות, ועלות יחידה הייתה 4.1 מיליון דולר (34.6 מיליון דולר של 2018).
ה-B-36 שנכנס לשירות בשנת 1948, היה פלטפורמת נשיאת הנשק הגרעיני העיקרי של פיקוד האוויר האסטרטגי, עד שהוחלף על ידי מטוס הבואינג B-52.
בשנת 1950 התרחשה התרסקות מטוס B-36 בקולומביה הבריטית. בהמשך מספר מטוסי מדגם זה היו מעורבות בתעונות. בשנת 1957, במהלך טיסה המטוס איבד פצצה גרעינית מספר קילומטרים לפני נחיתה. הפצצה לא הופעלה.
לומברגיני אורראקו
מפלצות העל
מפלצות העל (באנגלית: Super Monsters) היא סדרת אנימציה אמריקאית-ישראלית לילדים שיצר אבי ארד, מפיק ישראלי-אמריקני שייסד את אולפני הסרטים של מארוול והופקה על ידי נטפליקס. הסדרה נוצרה במטרה להעשיר את דמיונם של הילדים ולהציג להם באופן ידידותי יצורים אשר בדרך קבע נועדו להפחיד אותם. מפלצות העל משודרת בישראל בערוץ הופ! בדיבוב לעברית החל משנת 2017.
בהשראת הסדרה הופקו ספיישלים וסדרות המשך אשר הופצו גם בנטפליקס.
עלילת הסדרה.
הסדרה עוסקת במפלצות העל שהן הילדים של המפלצות המוכרות בכל העולם. למפלצות העל יש זהות כפולה - ילדים רגילים ביום ומפלצות בלילה. בסוף כל יום, כאשר השמש שוקעת, הילדים הופכים להיות מפלצות על והלימודים בבית הספר למפלצות "קילשוני אביב" מתחילים. החבורה לומדת איך לשלוט בהצלחה בכוחות העל שלה ובכישורים של כל אחת מהן, ולהיות האנשים הטובים ביותר והמפלצות המוצלחות ביותר שהם יכולים להיות. מפלצות העל עוברות הרבה ניסיונות וטעויות, עד שכולן לומדות לשלוט בהצלחה בכוחות העל שלהם ולומדות את הכישורים החברתיים שלהם יזדקקו כדי להיות מוכנות לגן הילדים.
קונבייר B-36 פיסמייקר
דינו דן
דינו דן (באנגלית: Dino Dan) היא תוכנית ילדים קנדית שעלתה לשידור בקנדה בשנת 2010. התוכנית משודרת בישראל בדיבוב לעברית בערוץ הופ! החל משנת 2011.
עלילת הסדרה.
דן הנדרסון הוא ילד בעל דמיון מפותח, יחד עם חברים הוא יוצא למסע בעולם המודרני בו דינוזאורים משוטטים בחופשיות. הם מחפשים אחר רמזים על עולמם הפרה-היסטורי של הדינוזאורים ומלמדים את הילדים מידע חדש לגביהם כמו אוצר מילים ומינים של דינוזאורים.
דינו דן - הרפתקאותיו של טרק (ספין אוף).
עונת המשך לדינו דן, בכיכובו של אחיו הצעיר של דן - טרק. העונה עלתה לשידור בשנת 2013. טרק הוא ילד בן 10 שמקדיש את זמנו כדי ללמוד על דינוזאורים ולעשות את הניסויים שאחיו דן לא הספיק לעשות. בסדרה ישנם חמישה עשר סוגי דינוזאורים חדשים.
דינו דנה (ספין אוף).
עונת המשך נוספת לתוכנית. בעונה זו חוקרת הדינוזאורים היא דנה, ילדה בת 10 חובבת פלאונתולוגיה שחיה סובבים סביב דינוזאורים. אח קטן חדש מצטרף למשפחתה של דנה ובעקבות זאת, דנה לומדת על גורי דינוזאורים ומגלה דברים חדשים שלא ידעה עליהם בעבר. אבא שלה אפילו הכין לה תיק גב מיוחד שאותו היא יכולה לשנות כך שתראה כמו כל דינוזאור שהיא רוצה. כאשר היא משנה את תיק הגב שלה, הדינוזאורים רואים בה אחת משלהם, וכך היא יכולה להיות קרובה לדינוזאורים הרבה יותר מקודמיה.
עם 10 דינוזאורים חדשים, ולראשונה גם 2 יונקים פרהיסטוריים, דינו דנה ממשיכה את המסורת זוכת פרסי האמי, של שילוב העבר המרהיב בהרפתקה עכשווית.
בשנת 2020 הופץ סרט שמבוסס על הספין אוף בשם "" (Dino Dana: The Movie).
פרסים.